ஆசாரியிடம், “யாரப்பா நீ, எங்கிருந்து இங்கு வந்தாய்... எதற்காக இங்கு தங்கி இருக்கிறாய்?’’ என்று கேட்டது. ஆசாரி உண்மையைக் கூறாமல் மழுப்பினான். அப்போது மலையாளச் சாமி அவனிடம், “நீ ராசிபுரத்து பட்டுநூல்காரனுக்கு பயந்து இங்கு வந்து தங்கியிருக்கிறாய். சரியா?’’ என்று கேட்டது. ஆசாரியும் ஆச்சர்யத்துடன் “உங்களுக்கு எப்படித் தெரியும்?’’ என்று கேட்டான். உடனே மலையாளச் சாமி தான் யாரென்பதைக் கூறியதுடன், “நீ எனக்கு ஒரு வேல் செய்து கொடு. உன்னைக் கொல்ல நினைப்பவனை நான் கொல்கிறேன்’’ என்றும் கூறியது. மலையாளச் சாமி தான் கூறியபடியே பட்டுநூல் வியாபாரியைக் கொன்றது. ஆசாரியும் சாமி கூறியபடி மலையாளச் சாமி ஆலயத்தை அடைந்து வேல் செய்து, சாமியின் முன்பு குத்தி வைத்துவிட்டு ஊரைவிட்டு வெளியேறினான். ஆசாரி வேல் செய்துவைத்ததும் காலரா நோயும் நீங்கியது, மகிழ்ச்சியடைந்த மக்கள் அனைவரும் மலையாளச் சாமியை வழிபட ஆரம்பித்தனர்.